Subwoolfer

Subwoolfer, 2021 թվականին ձևավորված նորվեգական փոփ դուետ։ Երկու անդամները հանդես են գալիս դեղին հագուստով և «Քիթ» և «Ջիմ» կեղծանուններով։ Նրանց ինքնությունը հայտնի չէ։ Հաղթելով Melodi Grand Prix 2022-ում՝ նրանք «Give That Wolf a Banana» երգով ներկայացնելու են Նորվեգիան Եվրատեսիլ 2022 երգի մրցույթում։ Դուետի անունը «subwoofer» և «wolf» բառերի համակցություն է։

Պատմություն 
2022 թվականի հունվարի 10-ին Նորվեգիայի հեռարձակող ընկերությունը (Norsk rikskringkasting) հայտնել է, որ Subwoolfer-ը կմասնակցի  Melodi Grand Prix 2022-ին՝ Եվրատեսիլ 2022 երգի մրցույթի նորվեգական ազգային ընտրությանը։ Լինելով նախաորակավորված ֆինալիստ՝ նրանք պետք է ներկայացնեին իրենց «Give That Wolf a Banana» երգը հունվարի 29-ին տեղի ունեցած մրցույթի երրորդ կիսաեզրափակչին։ Սակայն COVID-19-ի դրական թեստի պատճառով նրանց ելույթը հետաձգվել է և տեղի ունեցել չորրորդ կիսաեզրափակչի ընթացքում։ Նրանք կրկին կատարել են այս երգը հունվարի 19-ին տեղի ունեցած եզրափակչի ժամանակ և հաղթել մրցույթը 368 106 ձայնով։ Իրենց հաղթանակով նրանք ընտրվել են՝ Նորվեգիան ներկայացնելու Եվրատեսիլ 2022 երգի մրցույթում, որը տեղի կունենա Իտալիայի Թուրին քաղաքում։ 

Դեղին հագուստի և գայլանման դիմակների պատճառով դուետի իրական ինքնությունը մնում է անհայտ։ Նրանց ծագման մասին գեղարվեստական պատմություն է հրապարակվել՝ պատմելով, որ նրանք իրենց կարիերան սկսել են 4,5 մլն տարի առաջ Լուսնի վրա և մեր գալակտիկայի ամենահաջողված խումբն են։ Դուետի անանուն մնալու ցանկությունը սոցիալական մեդիայում նրանց ինքնության վերաբերյալ բազմատեսակ ենթադրությունների պատճառ է դարձել։ «Քիթ»-ին և «Ջիմ»-ին վերագրվող անուններից են Ylvis եղբայրներ, Գաուտ Օրմոսեն, Բեն Ադամս և Erik & Kriss:

2022 թվականի փետրվարի 11-ին Subwoolfer-ը Վալենտինի օրվան նվիրված թողարկել է երգի մեկ այլ տարբերակ՝ վերնագրված «Give That Wolf a Romantic Banana»:

Սկավառակագրություն

Սինգլներ

Ծանոթագրություններ

Եվրատեսիլ երգի մրցույթի մասնակիցներ
Եվրատեսիլ երգի մրցույթի մասնակիցներն ըստ երկրի